पौने तीन करोड़ से बस स्टैंड पर बनेगा वर्कशॉप, ऑफिस
लंबेसमय से अलग-अलग हुए रोडवेज बस स्टैंड डिपो अगले साल एक जगह नजर सकते हैं। रोडवेज निगम जयपुर ने बस स्टैंड पर खाली पड़ी तीन बीघा से अधिक जमीन पर रोडवेज बस डिपो कार्यालय बनाने का प्लान बनाया है।
इसके लिए रोडवेज निगम जयपुर के इंजीनियर ने गत दिनों करीब पौने तीन करोड़ रुपये का प्रोजेक्ट बनाकर सरकार के पास भी भेज दिया है। उसे स्वीकृति मिलने के बाद संभवत: नए साल में इस पर काम शुरू हो जाएगा। उसके बाद रोडवेज निगम को बसों के डिपो पर आने-जाने में डीजल आदि के रूप में खर्च होने वाले रुपए एवं समय की बचत होगी। साथ ही यात्रियों को भी रोडवेज निगम को लेकर किसी तरह की कोई परेशानी होगी तो उन्हें एक ही जगह पर उससे निजात मिल सकेगी।
जिला मुख्यालय की बढ़ती आबादी के साथ ही रोडवेज बसों की सुगम आवाजाही के लिए करीब 20 साल पहले रोडवेज बस स्टैंड को अरबी पारसी शोध संस्थान भवन के पास शिफ्ट किया गया, लेकिन वर्कशॉप रोडवेज निगम के चीफ मैनेजर कार्यालय यथास्थान ही रखा गया था। ऐसे में अभी टोंक रोडवेज की बसों को डीजल भरवाने, मरम्मत आदि के लिए डिपो में आना-जाना पड़ता है। इससे ही हर माह रोडवेज निगम को करीब तीन लाख रुपए तो बस स्टैंड से डिपो तक डीजल भरवाने आदि के लिए आने-जाने में ही खर्च हो जाते हैं। समय और अधिक खर्च होता है। साथ ही चीफ मैनेजर को भी बस स्टैंड की व्यवस्था देखने आदि में बड़ी परेशानी होती है। इस अव्यवस्था को देखते हुए रोडवेज निगम प्रबंधन जयपुर के अधिकारियों ने बस स्टैंड परिसर में ही खाली पड़ी तीन बीघा आठ बिस्वा जमीन पर डिपो को शिफ्ट करने का निर्णय लिया। इसी के तहत गत दिनो निगम की ओर से आए इंजीनियर ने बस स्टैंड की खाली पड़ी जमींन को देखा। उन्होंने इस पर वर्कशॉप बनाने बस स्टैंड भवन की छत पर चीफ मैनेजर कार्यालय आदि का भवन बनाने का दो करोड़ 76 लाख रुपए का प्रपोजल बनाकर सरकार को भेजा है।
संभवत: नए साल की शुरूआत में इस प्रपोजल को स्वीकृति मिलने के बाद इस पर काम शुरू हो जाएगा और अगले साल डिपो बस स्टैंड एक ही स्थान पर नजर आएंगे।
रोडवेज चीफ मैनेजर विजय कुमार शर्मा ने बताया कि जयपुर से निगम के एक्सईएन आए थे। उन्होंने बस स्टैंड पर निगम की खाली पड़ी तीन बीघा आठ बिस्वा जमींन पर वर्कशॉप बनाने बस स्टैंड भवन की छत पर कार्यालय बनाने के लिए दो करोड़ 76 लाख रुपयों का प्रपोजल बनाकर ले गए हैं। अब उच्च स्तर से इसे स्वीकृति मिलने के बाद इस पर काम शुरू हो सकेगा। डिपो बस स्टैंड पर जाता है। तो रोडवेज निगम यात्रियों को काफी लाभ मिलेगा।
bho_Deva hin_Deva hin_Deva hin_Deva hin_Deva hin_Deva